ইয়ুথ ক্যাম্পের প্রথম দিনের অভিজ্ঞতা ছিল সুখকর। সেদিন বিমানবন্দরে আমার দিকে এগিয়ে আসা হাসিমাখা মুখগুলো এখনও মনে পড়ছে। শেষদিন প্রত্যেকেই আমরা বিদায়বেলায় আবেগকে সংবরণ করছিলাম। যদি কেউ কাঁদতে শুরু করতো তবে অন্যরাও তাদের আবেগ ধরে রাখতে পারতো না। এ বিষয়টিতে সতর্ক ছিল সবাই। কষ্ট সত্ত্বেও আমরা হাসিমুখে সবাইকে বিদায় দিয়েছি। কারণ, আমরা জানতাম সবার সঙ্গে ফের দেখা হবে। বিশ্ববিদ্যালয়ে পড়তে এসে অনেক রকম ভলান্টিয়ারি কাজে যুক্ত থেকেছি। তবে ইয়ুথ ক্যাম্প আমার জীবনে অনেক বেশি ছাপ ফেলেছে। এরফলে আমি অনেক ভালো বন্ধু পেয়েছি। বাংলাদেশের বন্ধুরা প্রাণবন্ত, বন্ধুবৎসল, সহজ-সরল; যা আমাকে আকৃষ্ট করেছে। তাদের সঙ্গে কাটানো দুই সপ্তাহের স্মৃতি আমাকে প্রতিনিয়ত তাড়া করে ফিরছে। বাংলাদেশের বন্ধুরা হাঁটতে-চলতে এমনকি গাড়িতে চলন্ত অবস্থায় গান গেয়ে ওঠে। যা আমাকে মুগ্ধ করেছে। তাদের নিয়ে বিশ্ববিদ্যালয়সহ শহরের বিভিন্ন স্থানে যেখানে বেড়াতে গিয়েছি, সে জায়গাগুলো দেখলে আমার মনে পড়ে এবং তা প্রচণ্ডভাবে মিস করি। বাংলাদেশের বন্ধুদের কি সোফিয়ার বিষের (ঝড়ঢ়ংরধ্থং ঢ়ড়রংড়হ) কথা মনে আছে? এই বিষ যে বন্ধুরা নিয়েছে তারা প্রত্যেকেই সুন্দর এবং হ্যান্ডসাম হতে বাধ্য। তারা প্রত্যেকেই তাদের জীবনে সুখি হবে। উইচাট বাংলাদেশে নতুন বিষয়। কিন্তু যেহেতু এখানকার সবাই ফেইসবুক ফ্রেন্ডলি তাই আমিও তাতে যুক্ত হয়েছি। কারণ, আমি বাংলাদেশের সংস্কৃতি ও আমার বন্ধুদের জীবনযাপন গভীরভাবে জানতে চাই।